
41. sjednice Vijeća Gradske četvrti Trešnjevka - jug održane 15. lipnja 2020. (ponedjeljak) u Područnom uredu Trešnjevka, Park Stara Trešnjevka 2, dvorana 314/II, s početkom u 17:00 sati

NAZOČNI IZABRANI ČLANOVI VIJEĆA:
Tomislav Branđolica, Marija Brkljačić, Marin Galić, mr. sc. Denis Hrestak dipl. ing. el., Goran Katavić, Nenad Klapčić, mr. sc. Ankica Kosovec – Krželj dipl. ing. el., Draženko Kožul, Mario Lukša, Nenad Ljubić, Ivan Magić, Darko Mrzlečki, Mirna Obradović, mr. sc. Alexei Puninski dipl. oec., Danijel Samaržija, Tonkica Špančić i Mato Vranješević.

Odsutni članovi Vijeća:
mr. sc. Tomislav Madžar i Saša Stipić, dipl. iur.

OSTALI NAZOČNI: 
1. Božidarka Ciglar - viši stručni suradnik za rad tijela mjesne samouprave
2. Marijana Hrestak – voditeljica Područnog odsjeka Trešnjevka-jug
3. Afan Mehmedović - vježbenik

Predsjednik pozdravlja prisutne članove Vijeća i konstatira da sjednici prisustvuje 17 od 19 članova Vijeća Gradske četvrti Trešnjevka – jug te otvara 41. sjednicu Vijeća.

Predsjednik predlaže prihvaćanje zapisnika 40. sjednice Vijeća Gradske četvrti Trešnjevka – jug.
Vijeće jednoglasno prihvaća tekst zapisnika 40. sjednice Vijeća održane 28. svibnja 2020..
Predsjednik predlaže da se članovi Vijeća izjasne o svim predloženim točkama dnevnog reda, ukoliko ima prijedloga o izostavljanju pojedine točke dnevnog reda ili da se izmjeni njihov redoslijed.
Nema prijedga za izostavljanje točaka dnevnog reda kao niti za izmjenom njihovog redoslijeda.
Član Vijeća Tomislav Branđolica predlaže dopunu dnevnog reda točkom:
· Uređivanje dječjeg igrališta i vježbališta za odrasle na k.č.br. 5990 k.o. Vrapče. 
Vijeće jednoglasno prihvaća dopunu dnevnog reda.
Predsjednik predlaže da se točka „Uređivanje dječjeg igrališta i vježbališta za odrasle na k.č.br. 5990 k.o. Vrapče“, bude 5. točka dnevnog reda, a dosadašnje točke 5. i 6. postaju točke 6. i 7.
Vijeće jednoglasno prihvaća redoslijed točaka dnevnog reda.
Vijeće jednoglasno prihvaća dopunjeni dnevni red koji glasi:
DNEVNI RED
1. Izbor potpredsjednika/ce Vijeća Gradske četvrti Trešnjevka-jug
2. Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u  2019.
3. Posudba dijela pozornice po zahtjevu Centra za kulturu Trešnjevka (CeKaTe).
4. Korištenje javne površine po zahtjevu udruge Vestigium
5. Uređivanje dječjeg igrališta i vježbališta za odrasle na k.č.br. 5990 k.o. Vrapče 
6. Davanje mišljenja na materijale dostavljene temeljem članka86. stavak 2. Statuta Grada Zagreba :
Nacrt prijedloga Odluke o mjestima za trgovinu na malo izvan prodavaonica i tržnica i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska
7. Pitanja, prijedlozi i obavijesti
Ad. 1. Izbor potpredsjednika/ce Vijeća Gradske četvrti Trešnjevka-jug
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te poziva članove Vijeća da predaju prijedloge za kandidata za potpredsjednika/cu Vijeća. 
	Predsjednik čita priložen prijedlog:
	prijedlog kandidata za potpredsjednika Vijeća Gradske četvrti podnijeli su članovi Vijeća: Mato Vranješević, Ivan Magić, Danijel Samaržija, Tonkica Špančić, Marija Brkljačić, Alexei Puninski i Marin Galić koji za potpredsjednika Vijeća predlažu Darka Mrzlečkog.
Predsjednik otvara raspravu. 
Bez rasprave Vijeće uz 10 glasova ZA, 1 PROTIV i 6 SUZDRŽANIH donosi
Z A K LJ U Č A K
o izboru potpredsjednika Vijeća Gradske četvrti Trešnjevka - jug
	1. Za potpredsjednika Vijeća Gradske četvrti Trešnjevka - jug izabran je Darko Mrzlečki.
	2. Ovaj će zaključak biti objavljen u Službenom glasniku Grada Zagreba.
Ad. 2. Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u  2019.
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće uz 10 glasova ZA i 7 SUZDRŽANIH donosi
Z A K LJ U Č A K
o prihvaćanju Izvješća o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2019.
1. Vijeće Gradske četvrti prihvaća Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2019..
2. Ovaj će se zaključak dostaviti Gradskom uredu za mjesnu samoupravu.
Prisutno 16 od 19 članova Vijeća.
Ad. 3. Posudba dijela pozornice po zahtjevu Centra za kulturu Trešnjevka (CeKaTe)
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće uz 15 glasova ZA i 1 SUZDRŽANIM donosi
Z A K LJ U Č A K
o posudbi dijela pozornice po zahtjevu Centra za kulturu Trešnjevka
1. Vijeće odobrava posudbu dijela pozornice (12 komada s pripadajućim spojnicama ukupne dimenzije 6 x 4 m ) uz slijedeće uvjete:
a) da CeKaTe osigura transport dijela pozornice u oba smjera te vraćanje dijela pozornice u prvobitnom i ispravnom stanju zaključno s danom 26. srpnja 2020.,
b) da se posuđeni dio pozornice nakon korištenja na otvorenom preko noći skladišti u zatvorenom prostoru,
c) da predsjednik Vijeća Mjesnog odbora Prečko Dominik Gluhinić izvrši primopredaju i preuzimanje dijela pozornice,
d) da CeKaTe preuzme potpunu odgovornost, za pozornicu i za moguće štete nastale uslijed rukovanja i nepravilne montaže pozornice, prema korisnicima i trećim osobama.
1. Ovaj će se zaključak dostaviti Centru za kulturu Trešnjevka, Vijeću Mjesnog odbora Prečko i Gradskom uredu za mjesnu samoupravu.
Ad. 4. Korištenje javne površine po zahtjevu udruge Vestigium
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu. U raspravi sudjeluje Ankica Kosovec-Krželj.
Nakon rasprave Vijeće jednoglasno donosi
Z A K LJ U Č A K
o javne gradske površine na lokaciji Rudeška cesta 142 - 144
1. Vijeće daje pozitivno mišljenje na dostavljeni zahtjev Udruge Vestigium, da se na predloženi način koristi javna gradska površina između poslovnog objekta na adresi Rudeška cesta 140 i stambene zgrade na adresi Rudeška cesta 142 - 144 za manifestaciju „Mirisni kvart“ na dane 20. lipnja i 27. lipnja 2020., za manifestaciju „Ljetni kamp“ na dane 4., 11., 18. i 25. srpnja 2020. te 7., 14., 21. i 28. kolovoza 2020., za manifestaciju „Plodovi jeseni“ na dane 5., 12., 19. i 26. rujna 2020., 3., 10., 17., 24. i 31. listopada 2020. te 7., 14., 21. i 28. studenoga 2020., i za manifestaciju „Čarobna jutra“ na dane 5., 12. i 19. prosinca 2020.
2. Ovaj će se zaključak dostaviti Gradskom uredu za prostorno uređenje, izgradnju Grada, graditeljstvo, komunalne poslove i promet, Odjelu za komunalne poslove i zelenilo, Odsjeku za komunalne poslove te Gradskom uredu za mjesnu samoupravu.
Prisutno 15 od 19 članova Vijeća.
Ad. 5. Uređivanje dječjeg igrališta i vježbališta za odrasle na k.č.br. 5990 k.o. Vrapče
Predsjednik predaje riječ Tomislavu Branđlici da uvodno obrazloži točku dnevnog reda. Predsjednik otvara raspravu.
Bez rasprave Vijeće jednoglasno donosi
Z A K LJ U Č A K
o uređivanju dječjeg igrališta i vježbališta za odrasle na k.č.br. 5990 k.o. Vrapče
1. Vijeće će prilikom izmjena i dopuna Plana komunalnih aktivnosti Gradske četvrti Trešnjevka – jug u 2020. osigurati sredstva za izradu tehničke dokumentacije za uređivanje dječjeg igrališta i vježbališta za odrasle na k.č.br. 5990 k.o. Vrapče.
2. Po izradi tehničke dokumentacije, ukoliko bude dovršena već u tekućoj kalendarskoj godini, Vijeće će planirati sredstva za uređivanje u 2021.
3. Ovaj će se zaključak dostaviti Vijeću Mjesnog odbora Vrbani i Gradskom uredu za mjesnu samoupravu.
Ad. 6. Davanje mišljenja na materijale dostavljene temeljem članka86. stavak 2. Statuta Grada Zagreba :
Nacrt prijedloga Odluke o mjestima za trgovinu na malo izvan prodavaonica i tržnica i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Predsjednik otvara raspravu. 
Bez rasprave Vijeće uz 14 glasova ZA i 1 SUZDRŽANIM donosi
Z A K LJ U Č A K
o Nacrtu prijedloga Odluke o mjestima za trgovinu na malo izvan prodavaonica i tržnica i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska
1. Vijeće daje pozitivno mišljenje na dostavljeni Nacrt prijedloga Odluke uz primjedbu na lokaciju „9. Gradska četvrt Trešnjevka – jug broj lokacije 24. Ujevićeva – Albaharijeva“ gdje je trenutno smješten kiosk – trgovina novinama i duhanskim prerađevinama.
2. Vijeće traži da se mikrolokacija br. 24. koja se odnosi na Gradsku četvrt Trešnjevka-jug odredi cca 2 m sjevernije od postojećeg smještaja navedenog kioska u točki 2. ovog zaključka zbog sigurnosti prometa, kako pješačkog tako i motornog te oslobađanja parkirališnog mjesta..
3. Ovaj se zaključak dostavlja Gradskom ureda za prostorno uređenje, izgradnju Grada, graditeljstvo, komunalne poslove i promet – Sektoru za pravne i financijske poslove i Gradskom uredu za mjesnu samoupravu.
Ad. 7. Pitanja, prijedlozi i obavijesti
	Članica Vijeća Ankica Kosovec – Krželj postavlja upit vezano za učestalo premještanje spremnika za prikupljanje otpada na neodgovarajuće površine – kome je to najbolje prijaviti da bi se što brže odreagiralo?
	Predsjednik odgovara da je najbolje dostaviti podatke na e-mail cistoca@zgh.hr.
	Član Vijeća Denis Hrestak predlaže da se uputi požurnica vezano za izgradnju stambene građevine u ulici Gredice 155 B i C koja nema pristupni put već stanari autima preko pješačke i biciklističke staze voze do objekta. Također je nakon prve pritužbe na vožnju pješačkom i biciklističkom stazom netko asfaltirao dio makadama od biciklističke staze do stambenog objekta umjesto da je zabranjena nepropisna vožnja. Kako zgrada može dobiti građevinsku dozvolu, a da nema kolni pristupni put? Drugi prijedlog je upućivanje požurnice prema Gradskom uredu za upravljanje imovinom Grada koji je dužan zaštititi imovinu Grada te konačno upisati vlasništvo na parcelama uz Ulicu Blaža Trogiranina za koje je isplatio naknadu vlasnicima. Naime ovih dana su geodeti vršili mjerenja na dijelu tih parcela uz izjavu da pripremaju projekt za privatnog investitora, a zna se da su sve te parcele otkupljene.
Predsjednik odgovara da će se uputiti odgovarajući dopisi.
	Budući da više nitko ne traži riječ, predsjednik zaključuje sjednicu.

Dovršeno u 17:25 sati

KLASA: 026-02/20-001/159
URBROJ: 251-06-11-15-20-4
Zagreb, 15. lipnja 2020.

Zapisnik vodila:
Marijana Hrestak, univ. spec.
Predsjednik
Vijeća Gradske četvrti
Trešnjevka - jug

Danijel Samaržija

